שם: ענת בן עמי

מקום לידה: ישראל

גיל: 41

אמא לרוני בת ה- 13

כישורים לתפקיד:

מאז הגעתי לקיבוץ מפלסים, לפני עשור, הייתי פעילה בתחומי תרבות, חינוך ותרומה לקהילה גם במסגרת צוות צח"י.

בעלת ניסיון רב בניהול ותפעול פרויקטים ותהליכים החל מתהליך הגדרת החזון ועד ביצוע.

כיום מנהלת קליניקה לרפואת תדרים ורכזת קהל, בכנס שדרות לחברה.

בעלת תואר ראשון במנהל מדיניות ציבורית

בעבר התעסוקתי/ התנדבותי: פעלתי וקידמתי את הקמת 'התנועה לעתיד הנגב המערבי', ריכזתי את תחום ההקל"ה במסגרת צוות צח"י במהלך המבצעים האחרונים. עסקתי בשימור לקוחות וגיוס תורמים במרכז תקשורת חברתית- שדרות, ריכזתי את תחום התרבות בקיבוץ מפלסים, שנים רבות עסקתי בהוראה ובבניית תכניות לימוד לגילאים שונים.

חזון קהילתי:

ישנם שני תחומים שמרתקים אותי בקיבוץ שלנו.

אחד החינוך הבלתי פורמלי- בחזוני רואה מערכת שבה הילדים שלנו, לומדים לקחת אחריות על הצעירים, כמערך מסורתי, מתווים ערכים ופועלים למען הקהילה.

השני תחום הפנאי- הייתי רוצה להמשיך לפתח את הנעשה בתחום הפנאי, שבילי הליכה/ריצה, אופניים, גיוס תקציבים ליצירת מערכים דומים ולשיפור בריכת השחייה.

מטרות לקידום:

יש לי משפט שמלווה אותי: "דברים שרואים מכאן לא רואים משם", לכן, אציין שיש לי הרבה דברים שארצה לקדם, גם בתחומים של החזון שציינתי וגם נוספים.

אך, נכון אהיה לחכות, ולדייק את התחום שאוכל להועיל בו ביותר, עבור רוב או כלל הקהילה וכמובן עבור העתיד שלנו פה.